CELEX: 62008CN0159
Language: fi
Date: 2008-04-15 00:00:00
Title: Asia C-159/08 P: Valitus, jonka Isabella Scippacercola ja Ioannis Terezakis ovat tehneet 15.4.2008 yhteisöjen ensimmäisen oikeusasteen tuomioistuimen asiassa T-306/05, Isabella Scippacercola ja Ioannis Terezakis v. Euroopan yhteisöjen komissio, 16.1.2008 antamasta tuomiosta

5.7.2008   
            
            
               FI
            
            
               Euroopan unionin virallinen lehti
            
            
               C 171/18
            
         Valitus, jonka Isabella Scippacercola ja Ioannis Terezakis ovat tehneet 15.4.2008 yhteisöjen ensimmäisen oikeusasteen tuomioistuimen asiassa T-306/05, Isabella Scippacercola ja Ioannis Terezakis v. Euroopan yhteisöjen komissio, 16.1.2008 antamasta tuomiosta
   (Asia C-159/08 P)
   (2008/C 171/31)
   Oikeudenkäyntikieli: englanti
   Asianosaiset
   
      Valittajat: Isabella Scippacercola ja Ioannis Terezakis (edustaja: avocat B. Lombart)
   
      Muu osapuoli: Euroopan yhteisöjen komissio
   Vaatimukset
   
               —
            
            
               kantaja vaatii kumottavaksi ensimmäisen oikeusasteen tuomioistuimen asiassa T-306/05, Isabella Scippacercola ja Ioannis Terezakis v. Euroopan yhteisöjen komissio, 16.1.2008 antamaa tuomiota, jolla hylättiin kantajien vaatimus kumota komission asetuksen (EY) N:o 773/2004 7 artiklan 2 kohdan nojalla 2.5.2005 tehty komission päätös, joka annettiin tiedoksi kantajille 6.2.2008 ja jolla kieltäydyttiin aloittamasta perusteellista tutkintaa niiden kohtuuttomien maksujen osalta, joita perittiin Ateenan uudella kansainvälisellä lentokentällä (Spata), jolla on määräävä markkina-asema:
               
                           a)
                        
                        
                           matkustajien turvallisuuteen liittyvissä maksuissa
                        
                     
                           b)
                        
                        
                           matkustajille tarjottaviin terminaalipalveluihin liittyvissä maksuissa
                        
                     
                           c)
                        
                        
                           autojen paikoituspalveluihin liittyvissä maksuissa
                        
                     
         
               —
            
            
               komissio on velvoitettava korvaamaan esillä olevasta valituksesta ja oikeudenkäynnistä ensimmäisen oikeusasteen tuomioistuimessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Valittajat väittävät, että ensimmäisen oikeusasteen tuomioistuin ei katsonut, että komissio — kun se kieltäytyi tutkimasta Ateenan uuden kansainvälisen lentokentän turvallisuus-, terminaali- ja paikoituspalveluista perimiä maksuja suhteessa niistä aiheutuneisiin kustannuksiin ja vertasi puutteellisesti kyseisen lentokentän perimiä maksuja maksuihin sellaisilla muilla eurooppalaisilla lentokentillä, jotka eivät tarjoa EY 82 artiklan kannalta arvioituja kilpailevia palveluja — olisi rikkonut yhteisön oikeutta sellaisena kuin se esitetään asiassa 27/76, United Brands vastaan komissio, 14.2.1978 annetussa tuomiossa, ja että ensimmäisen oikeusasteen tuomioistuin rikkoi yhteisön oikeutta, koska se ei katsonut, että komissio ei ensinnäkään ottanut huomioon kaikkia merkityksellisiä tosiseikkoja, jotka olivat saatavilla riidanalaisen päätöksen tekohetkellä, siten kuin asiassa C-119/97, Ufex ym. vastaan komissio, 4.3.1999 annetussa tuomiossa edellytetään ja toiseksi perusti riidanalaisen päätöksensä aineellisesti virheellisiin tosiseikkoihin ja syyllistyi täten ilmeiseen arviointivirheeseen ja toimivallan väärinkäyttöön.
   Valittajat väittävät, että ensimmäisen oikeusasteen tuomioistuin teki oikeudellisen virheen, kun se ei katsonut, että komissio teki arviointivirheen todetessaan, että turvatarkastukset eivät muodostaneet taloudellista toimintaa ja että autojen paikoituspalvelu ei muodostanut EY 82 artiklan kannalta merkityksellisiä markkinoita.
   Mitä tulee väitettyyn oikeudelliseen virheeseen, joka koskee sitä, että matkustajiin sovellettiin yhteisön sisäisillä ja kansainvälisillä lennoilla korkeampaa terminaalimaksua kuin kotimaanlennoilla ja turvallisuusmaksua, jota ei peritty charter-lennoilla matkustavilta henkilöiltä, valittajat väittävät, että ensimmäisen oikeusasteen tuomioistuin jätti virheellisesti katsomatta, että komissio ei varmistunut siitä, että kyseisen lentokentän toimintatavoilla ei loukattu syrjintäkiellon periaatetta.
   Lopuksi valittajat väittävät, että ensimmäisen oikeusasteen tuomioistuin jätti katsomatta, että komissio poikkesi vakiintuneista oikeuksista ja menettelytavoista, koska se ensinnäkin jätti huomiotta kantelijoiden esittämät virallislähteistä peräisin olevat numerotiedot, jotka osoittivat esillä olevan lentokentän hinnoittelun olevan kohtuutonta, toiseksi vertasi Spatan maksuja muilla eurooppalaisilla lentokentillä perittyihin maksuihin, jotka ovat EY 82 artiklan kannalta merkityksettömiä, ja kolmanneksi esitti tälle lentokentälle tietopyynnön, jossa ei tutkittu muun muassa lentokentän rakennus- ja perustamiskustannuksia.